KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad Postojna

### **5293 Volčja Draga** št.: 01401-6000000212

## Z A P I S N I K

**16. redne seje Sveta Krajevne skupnosti Bukovica-Volčja Draga**, **ki je bila**

**18. 10. 2021 v Kulturnem domu v Bukovici**

#### Prisotni člani Sveta KS: Dušan Nemec, Irena Gregorič, Dragan Zorn, Denis Plahuta, Srečko Špacapan in Boštjan Čečko.

Seje so se udeležili tudi župan Tarik Žigon, ter Jože in Ines Ropoša.

Sejo je vodil Dušan Nemec, predsednik Sveta KS.

**Predlagan in potrjen je bil naslednji dnevni red :**

1. Predlog krajana (Jože Ropoša) o izvedbi kulturne prireditve.
2. Pogovor z županom občine Renče-Vogrsko.
3. Potrditev zapisnika 15. redne seje in pregled izvrševanja sklepov.
4. Pobude in vprašanja članov Sveta KS ter informacije.

Ad) 1

**Predlog krajana o izvedbi kulturne prireditve**

Jože in Ines Ropoša povesta, kako sta se seznanila z življenjem in delom pesnice Anice Žemlja, ki je objavljala pod pseudonimom Mira Mokriška. Pesnica je namreč osem let svojega življenja živela v Volčji Dragi. Žal pa nam je bila doslej vsem popolnoma neznana.

Jože in Ines Ropoša sta njeno delo spoznala preko profesorice slovenščine Nataše Hribar iz Kamnika. Le-ta je leta 1993 kot študentka delala diplomsko nalogo o omenjeni pesnici. Njej je dal zapuščino Anice Žemlje znani novinar Jože Hudeček (dnevniki, pesmi - rokopisi….). Nekateri pravijo, da je bila najbolj plodovita pesnice Moderne v Sloveniji.

Leta 2020 so na gimnaziji v Kamniku začeli obravnavati njeno delo. Lucija Baša iz Dornberka je naredila raziskovalno nalogo, s katero je na republiškem tekmovanju dosegla prvo mesto. Sedaj tudi NUK in literarni zgodovinarji začenjajo z raziskovanjem njenega življenja in dela.

Filatelistično društvo bo ob datumu njene smrti izdalo žig in znamko v njen spomin (12. januar), ter pripravilo razstavo na pošti (obvezno ob priliki izdaje neke spominske znamke).

Sledil je pogovor o tem, kako pesnico predstaviti javnosti v naših krajih – saj je več let živela v naši krajevni skupnosti (npr. ob kulturnem prazniku 2022).

Ad) 2

**Pogovor z županom**

Predsednik Sveta KS Dušan Nemec pove, da Svet KS nima informacij glede dogajanje v naši krajevni skupnosti kar se tiče izvajanja projektov s strani občine Renče-Vogrsko. Za informacije in obveščenost smo prosili tudi pismeno v začetku avgusta. Veseli bi bili, da bi za projekte izvedeli, preden se začnejo pripravljati oziroma se že izvajajo. Izpostavljeno je tudi ravnanje občine glede Kulturnega doma: občina ima v upravljanju del kulturnega doma (dvorani in spremljajoče prostore), z vsemi ostalimi prostori gospodari (kot lastnik) krajevna skupnost. Že v dopisu avgusta meseca je bila izpostavljena problematika »Muzeja tehniške dediščine« v KD, za katerega ni KS nič vedela do njegove otvoritve.

Župan Tarik Žigon pove, da je bil v Kulturnem domu narejen nov požarni red, uredilo se je še druge različne tehnične stvari glede požarne varnosti v KD.

Projekt »Muzej tehnične dediščine«: projekt je iz leta 2018, menda je bil namen da bo v prostoru, kje je sedaj brivnica. Muzej so si ogledale šole iz Bukovice in Renč…. Nekaj ljudi tudi od drugod…

Svet KS je izpostavil, da je v muzeju premalo izpostavljena tehnična dediščina iz naše KS. Zlasti v Volčji Dragi je mnogo objektov, ki so zanimivi, pa niso vključeni v razstavo.

Župan pove, da se lahko muzej dopolni in spremeni…. Dogovorjeno je bilo, da bo občina (župan) povezala KS z ustvarjalcem razstave, s katerim bi se pogovorili o možnostih dopolnitve razstave.

V nadaljevanju je župan podal informacije o naslednjih projektih po občini in naši KS:

Pripravlja se odkup zemljišča za povezovalno pot pri Lakenessu (Lakenes – Vipava) gre za odkup dela zemljišča v vrednsti cca 7.000 eur. Postopek je dolgotrajen zaradi lastnika zemljišča.

V Lamovem so skoraj vsi zidovi ob cesti zidani na občinski zemlji. Rešitev ne bo preprosta…. Zaenkrat se bo izvedlo odvajanje meteorne vode, težava je tudi s hitrostjo (cona 30) in nanos zemlje iz gozdnih poti (prevoz drv….).

Na Zmajni se bo izvedlo meteorno in fekalno kanalizacije (v smeri pri stari pošti).

Med Britofom in Rorondo se bo izvedlo čiščenje jarkov ob cesti, ob Vipavi se bo naredilo pretočno cev pod cesto (na delu, kjer je cesta asfaltirana). V prihodnjih letih bo od Rotonde proti zaselku Britof potekal nov vod za elektriko, kanalizacijo in optiko…. Cesto se bo razširilo, da bo zraven tudi pločnik.

Pločnik pri starem mostu v Renčah se končuje.

Obvoznica Volčja Draga – Bazara: pripravlja se odkup zemljišča, izdelujejo se načrti. Kolesarska steza bo potekala po sedanji državni cesti, ki bo po izgradnji obvoznice postala občinska cesta.

Pripravlja se Kolesarska pot ob reki Vipavi (od Mirna do Vipave), v sklopu tega projekta bo tudi nov most (brv) čez Lijak.

Ad Fornulos v Britofu: narejen je bil robnik ob cesti in nekaj ograje… Naslednje leto se uredi pri vodnjaku še neko skulpturo.

Saniralo se je razsvetljavo na šolskem igrišču, v telovadnici je bil zamenjan parket. Igrišče za odbojko pri šoli se odstrani. Svet KS je glede nogometnega igrišča pri šoli izpostavil, da so ga zgradili krajani, še preden je tam bila šola, sedaj pa je igrišče zaprto za mlade.

V Kotišču manjkajo še ograje ob propustih…. (ob jarkih).

Lakeness (Park v Volčji Dragi): župan predstavil načrte in kaj je že dogovorjeno…. (športne površine)… Zanimanje je za gradnjo igralnice. S strani članov sveta je bilo izpostavljeno, da je potreba po eni dobri trgovini – preskrbovalnem centru na območju naše občine. Pred leti je bilo predvideno, da bi tak center bil v okviru Lakenessa.

Optično omrežje gradijo trije različni izvajalci, ki so si razdelili območja, kje kdo gradi omrežje. Načelno bo optika prišla do vseh hiš, do bolj oddaljenih bo potekala po električnih drogovih.

Ograja pri Batističih: mnenje Sveta KS je negativno. Župan pove, da so zelo vztrajni… če pa že delamo ograjo mora biti varna…. Člani izpostavijo, da je v tem zaselku bolj kot ograja potrebna omejitev hitrosti (že posredovano tudi na občino).

Člani Sveta KS (Irena) so izpostavili tudi problematiko čiščenja jarkov, potokov…

V zaselku Doline so problemi z meteornimi vodami…. Problem je tudi ozka ulica in ponekod parkirani avtomobili (v primeru kakšne gasilske intervencije bodo težave). Župan pove, da se načrtuje obnova vodovoda, dogovarjajo se tudi za odkup ceste pri Fajtu.

Boštjan Čečko ponovno izpostavi problematiko delovnih strojev v Bukovici. Lovilci za olje bi bili nujni. Kako je s standardi…. Župan pove, da lastnika ne zanima nadomestna lokacija. Lastnik je menda rekel, da on ima vse urejeno, ter da se občina nima kaj vtikat… poslali so okoljsko inšpekcijo…. Postopek še ni zaključen.

Boštjan Čečko vpraša glede avtobusne postaje v Bukovici (blizu odcepa za Martinjak). Župan pove, da se načrtuje razširitev ceste v tri pasove, pred razširitvijo se naredi dva otoka za umirjanje prometa. Pločnik bo potekal po severni strani ceste, avtobusna postaja bo na koncu križišča.

Ad) 3

**Potrditev zapisnika 15. redne seje in pregled sklepov**

Svet KS se je seznanil z zapisnikom 15. redne seje in pregledal izvrševanje sklepov. Svet KS je soglasno sprejel sklep: zapisnik 15. redne seje je sprejet.

Ad) 4

**Vprašanja in pobude**

Srečko Špacapan odpre vprašanje Martinovanja. Z nekaterimi potencialno sodelujočimi je že govoril (pihalni orkester Vogrsko, so pripravljeni sodelovati). Predlaga zbiranje vina, blagoslov, in krajše druženje pod nadstrešnico v popoldanskem času. Svet KS se strinja, da je organizacija večje prireditve (s plesom…. hrano, pijačo….) zelo zahtevna zaradi epidemije.

Izvedeli pa smo, da bo na isti dan ponovno tudi Martinovanje na Vogrskem, od katerega je naša KS pred leti prevzela organizacijo Martinovanja.

Predsednik Dušan Nemec pove o prošnji (ustno) Sava Nardina glede najema prostora v KD za izvedbo plesnih vaj. Prostor bi potreboval enkrat na teden za dve uri…. Svet KS je sprejel sklep: v najem se mu odda prostor nad sedanjo brivnico. Cena je 10 eur na uro.

Zapisnik napisal Predsednik Sveta KS

Stanko Šemrl Dušan Nemec